TKC ตุนแบ็กล็อกเฉียด 3 พันลบ. มั่นใจรายได้ปีนี้โต 20% ทะลุ 2.6 พันล้าน
TKC ไตรมาส 2 กำไร 72 ลบ. แจกปันผล 0.20 บ. ขึ้น XD  24 ส.ค. จ่าย 9 ก.ย.นี้ ตุนแบ็กล็อกเฉียด 3 พันลบ.  มั่นใจรายได้ปีนี้โต 20% ทะลุ 2.6 พันล้าน
TKC ไตรมาส 2 กำไร 72 ลบ. แจกปันผล 0.20 บ. ขึ้น XD  24 ส.ค. จ่าย 9 ก.ย.นี้ ตุนแบ็กล็อกเฉียด 3 พันลบ.  มั่นใจรายได้ปีนี้โต 20% ทะลุ 2.6 พันล้าน
15 ส.ค. 2565

นายสยาม เตียวตรานนท์ กรรมการผู้จัดการ บริษัท เทิร์นคีย์ คอมมูนิเคชั่น เซอร์วิส จำกัด (มหาชน) หรือ TKC เปิดเผยข้อมูลภาพรวมธุรกิจของบริษัทผ่านงาน Opportunity Day จัดโดยตลาดหลักทรัพย์แห่งประเทศไทย (ตลท.) ในวันที่ 15 สิงหาคม 2565 ว่า ผลประกอบการบริษัทฯ ในงวดไตรมาส 2/2565 บริษัทฯ มีรายได้รวม 612 ล้านบาท เพิ่มขึ้นราว 4% เมื่อเทียบกับช่วงเดียวกันของปีก่อนอยู่ที่ 590 ล้านบาท โดยรายได้หลักแบ่งเป็นรายได้จากงานโครงการ 318.24 ล้านบาท รายได้จากงานบริการวิศวกรรมและบำรุงรักษา 226.44 ล้านบาท รายได้จากการขาย 67.32 ล้านบาท ซึ่งมีการเติบโตต่อเนื่อง ขณะที่กำไรสุทธิไตรมาส 2/65 อยู่ที่ 72.09 ล้านบาท
สำหรับงวด 6 เดือนแรก สิ้นสุดวันที่ 30 มิถุนายน 2565  มีรายได้รวมอยู่ที่ 1,251 ล้านบาท และปัจจุบันที่มีงานในมือ (Backlog) อยู่ที่ 2,941 ล้านบาท และรอคำสั่งซื้ออีก 412 ล้านบาท และอยู่ระหว่างรอผลประมูลงานอีก 755 ล้านบาท พร้อมกันนี้ยังรอที่จะเข้าร่วมประมูลงานใหม่เพิ่มเติมอีก 5,100 ล้านบาท ส่วนใหญ่เป็นธุรกิจในกลุ่ม SMART Solution โดยงานใหม่ทั้งหมดบริษัทคาดหวังว่าจะได้รับงาน เพราะมีความเชี่ยวชาญ และบุคคลกรพร้อม รวมถึงพันธมิตรที่ดีอีกด้วย
ทั้งนี้บริษัทตั้งเป้าว่าช่วงครึ่งหลังปี 2565 จะมีกำไรสุทธิจะพยายามเพิ่มความสามารถในการทำกำไรสุทธิให้ไม่ต่ำกว่าครึ่งปีแรกทำได้ราว 118.52 ล้านบาท จากการควบคุมต้นทุน เรื่องของค่าเงิน อุปกรณ์ที่ต้องสั่งซื้อนำเข้ามาจากต่างประเทศ อย่างไรก็ดีคาดว่าตลอดทั้งปี 2565 บริษัทมั่นใจว่ารายได้จะเติบโตได้ตามเป้าหมายที่วางไว้ที่ 15-20% จากปีก่อนอยู่ที่ 2,197.68 ล้านบาท หรือปีนี้จะมีรายได้ราว 2,600 ล้านบาท ได้ตามแผนที่วางไว้ นอกจากนี้คาดว่า Backlog ที่คาด ณ สิ้นปีนี้จะมีไม่ต่ำกว่า 2,941 ล้าน บาท
นอกจากนี้ที่ประชุมคณะกรรมการบริษัทฯ มีมติอนุมัติการจัดสรรกำไรจากผลการดำเนินงานสำหรับงวด 6 เดือนแรกประจำปี2565 เพื่อจ่ายเงินปันผลระหว่างกาลให้แก่ผู้ถือหุ้น เป็นเงินสดในอัตราหุ้นละ 0.20 บาท กำหนดวันที่ไม่ได้รับสิทธิปันผล (XD) วันที่ 24 สิงหาคม 2565 และกำหนดการจ่ายเงินปันผลในวันที่ 9 กันยายน 2565
สำหรับแผนธุรกิจใหม่ จะใช้เงินที่เข้ามาระดมทุนในลาดหลักทรัพย์แห่งประเทศไทย เดินหน้า ธุรกิจใหม่ ด้าน SMART Solution ดังต่อไปนี้ Cyber Security, Smart Hospital, Smart Airport , Smart Farming, Smart Logistic s, Cyber Security, Smart Learning, Smart Platform ในอนาคตมองว่ากลุ่มธุรกิจใหม่เหล่านี้จะช่วยเพิ่มรายได้ให้สูงขึ้น สำหรับความเคลื่อนไหวในกลุ่มธุรกิจใหม่ช่วงครึ่งปีแรกงานก็มีการเซ็นสัญญากับลูกค้าบางแล้ว และต่อจากนี้ไปเชื่อว่าจะทยอยรับรู้รายได้เข้ามาต่อเนื่อง